Likumprojekts

**Grozījumi Enerģētikas likumā**

Izdarīt Enerģētikas likumā (Latvijas Vēstnesis, 1998, 273/275. nr.; 2000, 298/299. nr.; 2001, 83. nr.; 2005, 52., 94. nr.; 2008, 96., 200. nr.; 2009, 96. nr.; 2010, 82., 106. nr.; 2011, 36., 161. nr.; 2012, 186. nr.; 2014, 60. nr.; 2016, 37., 52. nr.; 2018, 76. nr.; 2019, 212., 214., 240. nr.) šādus grozījumus:

1. Grozīt 1.panta 46.punktu šādā redakcijā:

“46) **starpsavienojums –** pārvades līnija, kas šķērso dalībvalstu robežu, lai savienotu šo Eiropas Savienības dalībvalstu pārvades sistēmas, vai pārvades līnija starp dalībvalsti un trešo valsti līdz Eiropas Savienības dalībvalstu teritorijai vai attiecīgās dalībvalsts teritoriālajai jūrai”;

1. Aizstāt visā likumā vārdus “starpvalstu savienojums” ar vārdu “starpsavienojums” attiecīgajā locījumā.
2. Aizstāt 19.panta trešajā daļā skaitli “30” ar skaitli “15”.
3. Papildināt 82.panta pirmo daļu ar ceturto un piekto punktu šādā redakcijā:

“4) saistībā ar pārrobežu jautājumiem sadarboties ar Energoregulatoru sadarbības aģentūru un attiecīgo valstu regulatīvo iestādi, tostarp, trešās valsts regulatīvo iestādi, ja jautājums skar dabasgāzes infrastruktūru uz vai no trešās valsts;

5) sniegt viedokli, ja kāda no Eiropas Savienības dalībvalstīm lūdz piedalīties konsultācijā par atkāpes piemērošanu dabasgāzes pārvades līnijām starp Eiropas Savienības dalībvalsti un trešo valsti.”

1. Papildināt 106. pantu ar ceturto daļu šādā redakcijā:

 “(4) Pārvades sistēmas operators vai cits tirgus dalībnieks var saglabāt spēkā vai slēgt tehniskus nolīgumus par jautājumiem, kas attiecas uz pārvades līniju, kas šķērso valsts robežu uz trešo valsti, ciktāl šie nolīgumi atbilst Eiropas Savienības tiesību aktiem, Latvijas Republikas tiesību aktiem, regulatora lēmumiem un par tiem paziņojot regulatoram. Ja tiek plānots noslēgt starpvaldību nolīgumu ar trešo valsti, Ekonomikas ministrijai ir pienākums par to informēt Eiropas Komisiju.”

1. Grozīt 110. panta trešās daļas 5.punktu šādā redakcijā:

 “5) atkāpes piešķiršana nedrīkst kaitēt attiecīgo dabasgāzes tirgu konkurencei vai efektīvai iekšējā dabasgāzes tirgus funkcionēšanai, attiecīgo regulēto sistēmu efektīvai funkcionēšanai, kurai infrastruktūra ir pieslēgta, vai Eiropas Savienības dalībvalstu piegādes drošumam.”

1. Papildināt 110. pantu ar trešo prim daļu šādā redakcijā:

 “(31) Pirms regulators pieņem lēmumu par atkāpes piešķiršanu, tas apspriežas ar:

1. Eiropas Savienības dalībvalstu regulatīvajām iestādēm, kuru tirgu var ietekmēt jaunie dabasgāzes apgādes sistēmas pieslēgumi; un
2. trešo valstu iestādēm, kuru infrastruktūra ir savienota ar Eiropas Savienības dabasgāzes sistēmu tās jurisdikcijā un sākas vai beidzas trešā valstī.”
3. Papildināt 117.pantu ar astoto daļu šādā redakcijā:

 “(8) Ievērojot 110.panta pirmajā daļā noteikto pārvades sistēmas operatora pienākumu nodrošināt piekļuvi dabasgāzes pārvades sistēmai, gadījumā, ja šī piekļuve tiek atteikta sākumposma cauruļvada sistēmai, kas atrodas Latvijas teritorijā, pārrobežu domstarpību izšķiršanai piemēro Latvijas Republikas normatīvos aktus.”

Ekonomikas ministrs R. Nemiro

Vīza:

Valsts sekretāra pienākumu izpildītāja,

Valsts sekretāra vietniece Z. Liepiņa

Ance Ansone, 67013001

Ance.Ansone@em.gov.lv